1894 — 95] Dat Gartenrecht in den Jakobsfjorden vnndt Bellgarden. 23 



is geschen by so danen beschede effte vnser leue godt vns beteren 

 kop vp meil tho vogede vnnd dat men dat stucke konde kopen 

 vmme 5 effte 6 fl. so willen de nabers wedder gesuncken hebben 

 vnnd also nycht vor eyne ewige sede willen gehalt hebben dewille 

 de nabers dyt also ynn naberschupp vnnd frundtschupp vth geuen 

 vnnd vth gegeuen hebben. 



Dydt Nauolgende is wat dar tho gegeuen is. 



Des Wert hir tho dyssen gelde geuen 1 fl. van hans schulten 

 vnnd klawes van gissen hans peters vnnd hans thor beke alse 

 vann den boden de se vnder den holt kleuen hebben was thouorne 

 nycht vann gegeuen dat idt wedder aff gedhan wurde myt der vor- 

 hoginge des mels so wurde dysse fl. ock wedder aff gedhan den de 

 wille se idt ynn frundtschupp willich vth geuen vmme veller vnlust 

 willen geschreuen vth beuell der naber. 



Van den kolhaue. 30. 



Ferner Weren de nabers tho samende vnnd eyn drechtygen 

 beleuett vnnd beslaten dat vnse naber klawes vann gissen schall 

 geuen den nabers vor synen kolhoff 6 sk. densk daruor schall he 

 enne hebben wentt ahnn de auer stratenn wente de grandt hordt 

 den nabers tho so vor dat stackitt steydt do de naber dar buweden 

 dar moste eynn yder synn geit leggen nha anpardt dysse 6 sk. schall 

 men vth geuen vp alle mychelij effte wen de nabers de maschopp 

 reken effte wo idt em best euen kumpt vnnd schall gebrukett werden 

 thor buvte thorn schutz stauen geschreuen vth beuell der naber. 



Vmme dat gades kleff. 31. 



Ferner is beleuett dat de gades kleue scholen leddich vnnd frey 

 geholden werden nha older lofflicher wanheidt vnnd schall vp beyden 

 syden eynn gesette effte banck wedder gemakett werden so idt 

 thouorne plach tho wesen nha der naber beleuenge yn getekentt. 



Vmme dat kleff vnder der treppen. 32. 



So Vort up de sulue tydt do men schreff 45 gaff yck den nabers 

 yn vnsen stauen 21 gilde kanne bers yn frundtschop vor dat klene 

 kleff dat vnder der treppen is wen men ynn den schutz stauen 

 gann will dar mede schall ick idt frey beth her gehat hebben bruke 

 wy ydt lenger so mach menn syck mydt den nabers darumme vor- 



